**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar 2021. gada 15. jūnijā apstiprinātajiem grozījumiem Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – Noteikumi), ieceļošana Latvijas Republikā ir aizliegta no augsta riska valstīm, kas nav Eiropas Savienības un Eiropas Ekonomiskās zonas valsts, Šveices Konfederācijas un Apvienotā Karaliste, personām, kurām nav vakcinācijas vai pārslimošanas dokumentu, un no īpaši augsta riska valstīm. Vienlaicīgi izņēmumu loks šim aizliegumam kā līdz šim ietver ārzemniekus, kuru ievešanas nepieciešamību Latvijā komersantu saistību izpildei apliecinājusi Latvijas Investīciju un attīstības aģentūra(turpmāk – LIAA).  EM un LIAA rosina veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai", pēc iespējas samazinot LIAA apliecinājumu nepieciešamību un vienkāršojot procesu, lai iespējami izvairītos no finanšu zaudējumiem tautsaimniecībai un zaudētām ārvalstu investīcijām.  Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |
|  |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikuma projekts “Grozījumi Ministru kabineta 2020.gada 9.jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) sagatavots, ņemot vērā starpinsititucionāli panākto vienošanos 2021.gada 21.jūnija Operatīvās vadības grupas sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 10. jūnijā Valsts kancelejā ir iesniegti Satiksmes ministrijas (turpmāk – SM) ierosināti grozījumi Ministru kabineta 2020.gada 9.jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”, kas cita starpā paredz, ka ieceļošana Latvijas Republikā ir aizliegta no augsta riska valstīm, kas nav Eiropas Savienības un Eiropas Ekonomiskās zonas valsts, Šveices Konfederācijas un Apvienotā Karaliste, personām, kurām nav vakcinācijas vai pārslimošanas dokumentu, un no īpaši augsta riska valstīm. Piedāvātajā redakcijā, kā līdz šim, izņēmumu loks šim aizliegumam ir plašs, tai skaitāizņēmums tiek joprojām attiecināts uz ārzemniekiem, kuru ievešanas nepieciešamību Latvijā komersantu saistību izpildei apliecinājusi Latvijas Investīciju un attīstības aģentūra(turpmāk – LIAA), pamatojoties uz šo noteikumu 59. punktā minētajiem kritērijiem. Proti, ja ārvalstnieks ir nevakcinēts vai vakcinēts ar ES neatzītu vakcīnu un nāk no augsta riska vai īpaši augsta riska valstīm, persona drīkst iebraukt, ja tās iebraukšana ir nozīmīga Latvijas tautsaimniecībai un tā ir saņēmusi LIAA apliecinājumu 59. punktā minētajos gadījumos.  Lai padarītu skaidrāku regulējumu attiecībā uz Latvijas komersantu saistību izpildei nepieciešamo ārzemnieku ieceļošanu, ņemot vērā Latvijas tautsaimniecības intereses, kā arī nelegālās imigrācijas riskus un sabiedrības veselības apdraudējuma riskus, projekts ievieš šādas izmaiņas:   1. attiecībā uz ārvalstnieku, kuram ieceļošanai vai nodarbinātības veikšanai valstī **IR** **nepieciešama vīza vai uzturēšanās atļauja**, nepieciešams saņemt Pilsonības un migrācijas lietu pārvaldes (turpmāk – PMLP) apstiprinātu ielūgumu vai izsaukumu. Komersants pievieno dokumentus, kas apliecina ārzemnieka ierašanās atbilstību kādam no šo noteikumu 38.58 punktā minētajiem kritērijiem. Pēc ielūguma vai izsaukuma noformēšanas vai pozitīva PMLP lēmuma par uzturēšanās atļauju saņemšanas dokumenti vīzas saņemšanai iesniedzami attiecīgajā Latvijas diplomātiskajā un konsulārajā iestādē, kas tos izvērtē vispārējā kārtībā, kas attiecināmas uz vīzas pieteikumu izskatīšanu. 2. attiecībā uz ārvalstnieku, kuram ieceļošanai vai nodarbinātības veikšanai valstī **NAV nepieciešama vīza vai uzturēšanās atļauja vai viņam nav uzaicinātāja**, ieceļošanas nepieciešamību Latvijā komersantu saistību izpildei un **atbilstību šo noteikumu** **38.48 5. punktam apliecina LIAA**. Tādējādi tiek novērsta situācija, ka valstī nevar iebraukt personas, kurām nav nepieciešama vīza vai vīzas nepieciešamības gadījumā nav uzaicinātāja, bet ir jāveic tautsaimniecībai svarīgi uzdevumi, piem., investoram nepieciešams ierasties uz 3 dienām vai speciālistam nepieciešams steidzami uzstādīt jaunu iekārtu, vai jaunuzņēmuma dibinātājam ir biznesa ideja par investīciju projektu. Attiecībā uz personām, kas ieceļos no ES/EEZ valstīm, Šveices vai Apvienotās karalistes, šis regulējums attieksies uz 38.49 punktā noteikto ieceļošanu darba vajadzībām. Tā kā šie gadījumi pārsvarā ir uz īsu laiku (līdz 14 dienām) un mēdz būt steidzami, tad uz šīm personām attieksies pašizolācijas izņēmumi (ja personai nav novērojamas akūtas elpošanas ceļu infekcijas pazīmes, personai pēc ierašanās Latvijas Republikā ir veikta laboratoriska izmeklēšana Covid-19 diagnostikai un izmeklējuma rezultāts ir negatīvs). Par vizītes termiņu un steidzamību personai LIAA ir jāiesniedz atsevišķs pašapliecinājums, lai novērstu situācijas, kad izņēmums tiek piešķirts automātiski arī personām, kurām ir iespēja ievērot 10 dienu pašizolāciju. 3. no 59. punkta kritērijiem tiek svītroti augsti kvalificēti speciālisti un sezonas darbinieki, jo šīs personas Latvijā ierodas uz ilgāku laiku un tām ir iespēja ierasties agrāk un ievērot pašizolāciju.   Ar investīciju projektu īstenošanu  šo noteikumu izpratnē saprot secīgu pasākumu kopumu (tai skaitā darījuma sarunu vešana, potenciālo ieguldījumu izvērtējuma veikšana (*Due Diligence), darījuma noslēgšana)* ar noteiktu realizācijas grafiku, kas ietver pasākumus, lai iegādātos vai radītu materiālus vai nemateriālus labumus un sasniegtu investīciju, kurā plānotā ieguldījumu summa pārsniedz vismaz vienu miljonu *euro* vai plānoto no jauna radīto darba vietu skaits ir lielāks par 20.  Investīcijas šo noteikumu izpratnē ir ieguldījumi kopējā kapitāla veidošanai, to skaitā ražošanas procesa rezultātā iegūtie materiālie līdzekļi, ieguldījumi kapitāla daļās un akcijās, nemateriālie līdzekļi, neražojošo nefinanšu līdzekļu uzlabojumi, kā arī izmaiņas izejvielu un materiālu krājumos, gatavās produkcijas un nepabeigtās produkcijas ražošanas izmaiņas, kuru vērtība pārsniedz vienu miljonu euro.  Ar investīciju apjomu netiek saprastas atsevišķas iemaksas uzņēmumu kapitālā, kuras ir mazākas par vienu miljonu *euro* vai nerada vismaz 20 jaunu darbvietu, vai nav viens no pasākumiem secīgu pasākumu kopumā, kas atbilst šiem kritērijiem, atbilstoši tā realizācijas grafikam; darījumi ar uzņēmuma kapitāldaļām, kuru apjoms ir mazāks par vienu miljonu *euro*; uzņēmumu darbības finansēšana aizdevumu veidā, kuru apjoms ir mazāks par vienu miljonu *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija; Ārlietu ministrija, Latvijas Investīciju un attīstības aģentūra, Pilsonības un migrācijas lietu pārvalde, Valsts Robežsardze, Veselības ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu ietekmēs pozitīvi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |  |
| --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra, Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Ekonomikas ministrs

J. Vitenbergs

Vīza:

Valsts sekretārs K. Valantis